**ELŐTERJESZTÉS**



BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2024. május 23-i nyilvános ülésére**

**TÁRGY:**

**Az önkormányzati vagyongazdálkodásról szóló 11/2013.(V.2.) önkormányzati rendelet felülvizsgálata**

**ELŐADÓ:**

Druskoczi Tünde

polgármester

**Tisztelt Képviselő-testület!**

Balatonberény Község Önkormányzatának vagyonelemei 2023. évben a következők szerint változtak:

|  |  |  |  |
| --- | --- | --- | --- |
| **Épület** |  |  |  |
| **Hrsz** | **Megnevezés** | **Időpont** | **Összeg** |
| 77 | Temető - Irányi Dániel utca 22. - Ravatalozó felújítás MFP pályázat | 2023.05.30 | 14 500 006 Ft |
| 445 | Múlt Ház - Kézműves foglalkoztató | 2023.08.17 | 60 865 221 Ft |
|  |  |  |  |
|  |  |  | **75 365 227 Ft** |
|  |  |  |  |
| **Építmény** |  |  |  |
| **Hrsz** | **Megnevezés** | **Időpont** | **Összeg** |
| 77 | Temető - Urnafal MFP pályázat | 2023.05.30 | 4 446 926 Ft |
| 784 | Rozmaring utca felújítás | 2023.11.23 | 3 700 000 Ft |
|  |  |  |  |
|  |  |  | **8 146 926 Ft** |
|  |  |  |  |
|  |  |  |  |
|  |  |  | **83. 512 153 Ft** |

**Az önkormányzat vagyonának alakulása:**

adatok ezer Ft-ban kerekítve

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | **2013.** | **2014.** | **2015.** | **2016.** | **2017.** | **2018.** | **2019** | **2020** | **2021** | **2022** | **2023** |
| Összesen: | 2 651 129 | 2 785 887 | 2 799 796 | 3 041 224 | 2 804 529 | 2 834 944 | 2 915 736 | 2 918183 | 2 960 484 | 3 169 725 | 3 253 237 |

Az önkormányzat vagyona 2022. évhez képest **83 512 153 Ft-tal növekedett.**

A vagyonelemek változására tekintettel a rendelet módosítására van szükség, amely kizárólag a rendelet mellékleteit érinti. Javaslom az előterjesztés szerinti rendelet-tervezet elfogadását.

Balatonberény, 2024. május 16.

Druskoczi Tünde sk.

polgármester

**Előzetes hatásvizsgálati lap**

**az önkormányzati vagyongazdálkodásról szóló 11/2013.(V.2.) önkormányzati rendelet módosításáról szóló önkormányzati rendelet megalkotásához**

(a jogalkotásról szóló 2010. évi CXXX. törvény 17.§-a alapján)

A jogszabály megalkotásának célja:

A 2023. évi zárszámadás elfogadása előtt szükséges az önkormányzat vagyongazdálkodásáról szóló rendelet áttekintése, elsősorban a vagyonváltozások átvezetése miatt.

A tervezett jogszabály várható következményei, különösen

1. **társadalmi hatás**: A rendeletnek közvetlen társadalmi hatása nincs
2. **gazdasági hatása**: Az önkormányzat vagyonának változása mindenki számára követhető.
3. **költségvetési hatásai**: a tervezetnek költségvetési hatása nincs, természetesen a fenntartási költségek jelentkeznek.
4. **környezeti következményei:** nincsenek
5. **egészségi következményei**: a tervezetnek egészségi következménye nincs
6. **adminisztratív terheket befolyásoló hatásai**: a tervezet a jelenlegi adminisztratív terhet nem emeli
7. **megalkotásának szükségessége**: a megfelelés a jogszabályi előírásoknak
8. **alkalmazásához szükséges személyi, szervezeti, tárgyi és pénzügyi feltételek:** a jelenlegi feltételeken felül többletet nem igényel.

A rendelet-tervezet vonatkozásában az Európai Unió intézményeivel és tagállamaival egyeztetési kötelezettség nem áll fenn, nem tartozik az előzetes bejelentési kötelezettség alá tartozó jogszabály tervezetek közé.

Balatonberény, 2024. 05. 12.

Takácsné dr. Simán Zsuzsanna sk.

jegyző

**Rendelet-tervezet**

**Balatonberény Község Önkormányzat Képviselő-testülete**

**…../2024.(V...) önkormányzati rendelete**

**az önkormányzati vagyongazdálkodásról szóló 11/2013.(V.2.) önkormányzati rendelet módosításáról**

Balatonberény Község Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, a Magyarország helyi önkormányzatairól szóló 2011. évi CLXXXIX. törvény 107-109. §-ában, a nemzeti vagyonról szóló 2011. évi CXCVI. törvény 5. § és 18. §-ban kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 106. § (2) bekezdésében meghatározott feladatkörében eljárva a következőket rendeli el:

**1. §**

(1) Az önkormányzati vagyongazdálkodásról szóló 11/2013. (V.2.) önkormányzati rendelet 1. melléklete helyébe az 1. melléklet lép.

(2) Az önkormányzati vagyongazdálkodásról szóló 11/2013. (V.2.) önkormányzati rendelet 2. melléklete helyébe a 2. melléklet lép.

(3) Az önkormányzati vagyongazdálkodásról szóló 11/2013. (V.2.) önkormányzati rendelet 3. melléklete helyébe a 3. melléklet lép.

**2. §**

Ez a rendelet a kihirdetését követő napon lép hatályba.

Druskoczi Tünde Takácsné dr. Simán Zsuzsanna

polgármester jegyző

Kihirdetve: 2024. május … napján.

Takácsné dr. Simán Zsuzsanna

jegyző

Végső előterjesztői indokolás

A 2023. évi zárszámadás elfogadása előtt szükséges az önkormányzat vagyongazdálkodásáról szóló rendeletének áttekintése, elsősorban a vagyonváltozások átvezetése miatt. Az önkormányzati rendelet módosított mellékletei már tartalmazzák a 2023. évi vagyonelemek növekedését. Összességében az önkormányzat vagyona 2022. évhez képest 83 512 153 Ft-tal növekedett.